Saint Motel

Saint Motel, ամերիկյան ինդի փոփ խումբ Լոս Անջելեսից, որի երաժշտությունը նկարագրվում է որպես ամեն ինչ «դրիմ փոփից» սկսած մինչև «ինդի պրոգ»։ Խմբի կազմի մեջ են մտնում Ա․ Ջ․ Ջեքսոնը (առաջնային վոկալ, կիթառ, դաշնամուր), Աարոն Շարփը (առաջնային կիթառ), Դաք Լերդամորնփոնգը (բաս) և Գրեգ Իրվինը (հարվածայիններ)։


== Կարիերա ==


=== 2007-2011․ «ForPlay» ===
Խումբը ստեղծվել է այն ժամանակ, երբ Ջեքսոնը և Շարփը հաճախում էին Հարավային Կառլիֆոռնիայի ֆիլմերի դպրոցը։ Դուոն հետագայում հանդիպել է Լերդամորնփոնգին սուշի ռեստորանում, որտեղ նա աշխատում էր, և Գրեգին, ով հաճախում էր մոտ գտնվող դպրոցը։ Խումբը՝ բացի իր երաժշտությանն, ընդգծում է նաև տեսողական տեսքը; նրանց 2009 թվականի դեբյուտային մինի ալբոմը՝ «ForPlay»-ը, ներառել է տեսահոլովակներ վեց երգերից բոլորի համար։


=== 2012-2013․ «Voyeur» ===
Խմբի առաջին ստուդիական ալբոմը՝ «Voyeur»-ը, դեբյուտել է ռադիո շքերթի 18-րդ հորիզոնականին և դրա 11 երգերից 6-ն ընգրկվել են Hype Machine հիթ-շքերթներում։ Ալբոմը բարձր է գնահատվել բոլորի կողմից՝ սկսած The Washington Post-ից մինչև Daytrotter-ը։


=== 2014-2015․ «My Type» ===
Խումբը թողարկել է «My Type» մինի ալբոմը օգոստոսի 7-ին Parlophone լեյբլում։ «My Type»-ն ընդգրկվել մի շարք եվրոպական երկրների հիթ-շքերթների թոփ-40-ում, իսկ Իտալիայում այն պլատինե է հավաստագրվել։ Խումբը հայտարարել է երկու եվրոպական և մեկ ամերիկյան շրջագայությունների մասին՝ մինի ալբոմի աջակցության համար։ Նրանք նաև հայտարարել են, որ նոր ստուդիական ալբոմ են թողարկելու 2015 թվականի վերջին։ 2014 թվականի դեկտեմբերին Saint Motel-ը հայտարարել է, որ միացել է Elektra Records-ին։ Խումբը հայտնվել է որպես երաժշտական հյուր ABC-ի «Ջիմի Քիմել! Կենդանի ելույթ!» (Jimmy Kimmel Live!) շոուում, հանդես գալով «My Type» և «Cold Cold Man» երգերով։ 2015 թվականի ապրիլին Saint Motel-ը ելույթ է ունեցել Կոաչելլա փառատոնի գլխավոր բեմին երկու շաբաթների ընթացքում։ Նրանք նաև հանդես են եկել Piqniq-ում և KROQ Weenie Roast-ում։


=== 2016-2018․ «saintmotelevision» ===
2016 թվականի հուլիսի 11-ին Saint Motel-ը հայտարարել է իր երկրորդ ստուդիական ալբոմի՝ «saintmotelevision»-ի մասին, որը պետք է թողարկվեր 2016 թվականի հոկտեմբերի 21-ին։ Խումբը հայտարարել է Հյուսիսային Ամերիկայով շրջագայության մասին՝ ալբոմի աջակցության համար։ Շրջագայությանը նաև մասնակցել են Hippo Campus-ը և JR JR-ը։ Օգոստոսի 12-ին Saint Motel-ը թողարկել է ալբոմ առաջին սինգլը՝ «Move»-ը, նվագակցող 360-աստիճան տեսահոլովակով։ Սեպտեմբերին նրանք թողարկել են ալբոմի մյուս երգը՝ «You Can Be You»-ն։ Saint Motel թողարկել է 10 վիրտուալ իրականության բաղադրիչներ ալբոմի ամեն երգի համար։ Այս քայլի շնորհիվ Saint Motel-ը դարձել է առաջին խումբը, որը թողարկել է մի ամբողջ ալբոմ վիրտուալ իրականության VR-ի նվագակցությամբ ամեն թրեքի համար։ Մեկ տարի անց երբևիցե առաջին վիրտուալ իրականությամբ ալբոմի թողարկումից հետո, Saint Motel-ը շարունակել է փորձեր անել նոր տեխնոլոգիաների հետ, թողարկելով երբևիցե առաջին լրացված իրականությամբ «saintmotelevision»-ի տարբերակը։ Դրա հետ մեկտեղ նրանք նաև ստեղծել են «ForPlay» և «Voyeur» ալբոմների այսպիսի տարբերակներ, որոնք օգտատերերը կարող էին գնել բիթքոյնով։


=== 2019-այժմ․ «The Original Motion Picture Soundtrack» և սպասվող երրորդ ստուդիական ալբոմ ===
2019 թվականի հոկտեմբերի 16-ին խումբը թողարկել է «The Original Motion Picture Soundtrack: Part 1» մինի ալբոմը՝ նրանց սպասվող երրորդ ստուդիական ալբոմի երգերից բաղկացած երեք մինի ալբոմներից առաջինը։ Ստուդիական ալբոմը պետք է թողարկվի 2020 թվականին։ 2020 թվականի մարտի 16-ին խումբը թողարկել է «A Good Song Never Dies» սինգլը։ Այն նորագույն մինի ալբոմի՝ «The Original Motion Picture Soundtrack: Part 2» մի մասն էր, որը նրանց սպասվող ալբոմի երկրորդ մասն էր։


== Կենդանի շոուներ ==
Saint Motel-ը ստեղծել և հանդես է եկել բազմազան շոու ծրագրերով, ներառյալ The Kaleidoscopic Mind Explosion 3D-ում, Future Fathers Day-ը, The Black & White շոուն, Make Contact-ը և Valentine's Zombie Prom-ը, և շրջագայել է այնպիսի խմբերի հետ, ինչպիսիք են Band of Skulls-ը, Nico Vega-ն, Imagine Dragons-ը, Races-ը, Hockey-ը, Arctic Monkeys-ը, Weezer-ը և Lights-ը։ Խումբը հանդել է եկել Իտալիայի Սան Ռեմո քաղաքի 2015 թվականի Sanremo Music Festival-ում և Կոաչելլա փառատոնում։ Դեկտեմբերի 12-ին նրանք ելույթ են ունեցել Live Out-ում (Մոնտեռեյ, Մեքսիկա)։ Խումբը բացել է Panic! At The Disco-ի Death of a Bachelor շրջագայությունը։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


=== Տեսագրություն ===


== Ծանոթագրություններ ==


== Արտաքին հղումներ ==
«News»։ Saint Motel-ի պաշտոնական կայք։ Արխիվացված է օրիգինալից 2016-09-07-ին